Môžem užívať deopress keď užívam aj agen a nebilet.Dakujem za odpove.
Pri užívaní liekov mávam  aj Panické stavy.
Dobrý deň,
ďakujeme za Vašu otázku.
Výživový doplnok De-press obsahuje vo svojom zložení ľubovník bodkovaný, ktorý môže znížiť účinok lieku Agen. Z toho dôvodu Vám uvedenú kombináciu neodporúčam. Na na liečbu dočasných úzkostných stavov u dospelých je vhodné s liekmi Nebilet a Agen bez ovplyvnenia účinku kombinovať napríklad liek Lavekan.
Zmeny nálady (vrátane úzkosti) a depresia patria medzi nežiadúce účinky lieku Agen, depresia bola taktiež pozorovaná ako vedľajší účinok lieku Nebilet. Z toho dôvodu je potrebné Vaše ťažkosti konzultovať s ošetrujúcim lekárom, ktorý určí ďalší liečebný postup.
Prajem skorú úľavu od ťažkostí.
S pozdravom
PharmDr. Veronika Kiabová